Il-komunità tal-mexxeja internazzjonali mistennija tingħaqad flimkien illum bl-għan li jinġabru fondi għall-Bejrut wara l-isplużjoni devastanti li seħħet it-Tlieta li għadda. Il-konferenza virtwali organizzata minn Franza u n-Nazzjonijiet Maqgħuda mistennija tibda f'nofsinhar ħin lokali. Il-President Amerikan Donald Trump qal li se jkun qed jingħaqad mal-bqija tal-mexxejja internazzjonali. L-isplużjoni fil-kapitali Lebaniża ħalliet 158 persuna mejta, 5,000 midruba u 300,000 bla dar. Huwa stmat li l-isplużjoni kkawżat mal-15 il biljun dollaru Amerikan fi ħsarat.